Shoqëria Civile

Keshilli Rinor Shqiptar
Eshte nje grup te rinjsh qe perpiqen te ndikojne ne shoqerine shqiptare ne veçanti rinine, nepermjet veprimtarise se tyre ne vend.
 * 1.	KRSH e pasqyron përpjekjen e rinisë shqiptare për realizimin e një modeli efektiv bashkëpunimi.
 * 2.	KRSH është shfaqje e aspirates (deshirës) për zotërimin e elementëve të një qyteterimi më të përparuar të mbështetur mbi idetë e LIRISË dhe HARMONISË.
 * 3.	I përshtatur për shkëmbim informacioni, përvojash, mundësish e mjetesh, KRSH synon integrimin optimal të të rinjve shqiptarë në jetën asociative (shoqeruese) në nivel ndërkombëtar.
 * 4.	Veprimtaria e saj shumëpalëshe ofron hapësira të gjera të paraqitjes së interesave të rinisë. Duke shfaqur kulturë të qëndrueshme demokratike, frymë tolerance dhe konstruktiviteti, KRSH synon të jetë mbështëtes i krijimtarise, punës studimore dhe veprimit qytetar rinor.
 * 5.	KRSH është një organ i pavarur, pavarësi e cila pasqyron pavarësinë e antarëve nga njëri-tjetri.


 * Këshilli Rinor Shqiptar (shkurt KRSH) është një organizatë rinore jofitimprurëse, joqeveritare e tipit strukturë ombrellë, qe nuk ndjek qëllime fitimi dhe që përfshin organizata jo-fitimprurëse rinore.
 * Tipi I organizatës është Këshill Rinor Kombëtar e njohur në terminologjinë ndërkombëtare (në gjuhën angleze) si National Youth Council – NYC.
 * Veprimtaria e KRSH-së zhvillohet në përputhje me legjislaciononin (ligjin) në fuqi, dhe veprimtaria e saj shtrihet në gjithë Republikën e Shqipërisë.

Synimet e KRSH-së janë:

 * 1.	Mirëkuptimi i dyanshem, shkëmbim përvoje dhe gadishmërie për ndihmë në punë të përbashkëta të organizatave rinore.
 * 2.	Të bashkëveprojë për zgjidhjen e problemeve të punës së rinisë.
 * 3.	Të ndihmojë individin nëpërmjet qëndrimeve sociale demokratike, nëpërmjet formimit social-politik të rinisë, dhe nxjerrjen në pah të interesave të rinisë.
 * 4.	Të ndikojë në zhvillimin dhe përmirësimin e proceseve (ecurive) demokratike në vend dhe në përfshirjen e rinisë në vendimmarrje në nivel qëndror dhe lokal (vendor).
 * 5.	Të punojë për të drejta të barabarta të djemve dhe vajzave.
 * 6.	Të ndikojë mbi zhvillimet e rinisë politike dhe mbi legjislacionin e rinisë.
 * 7.	Të përfaqësojë interesat e rinisë dhe problemet e rëndësishme të organizatave të KRSH-së përballë institucioneve politike, parlamentit, qeverisë, organizmave dhe opinionit publik brenda dhe jashtë vendit.
 * 8.	Të nxisë dhe të zhvillojë aksione, aktivitete, mbledhje, takime, veprimtari të përbashkëta me organizata dhe institucione në fushën e edukimit dhe formimit të anëtarëve.
 * 9.	Të përkrahë dhe të zhvillojë nismat rinore në drejtim të shkencës, kulturës, artit dhe sportit.
 * 10.	Të zhvillojë marëdhënie ndërkombëtare me qëllim njohjen, bashkëpunimin, nxitjen dhe zhvillimin e tyre me rininë në botë.
 * 11.	Të luftojë prirjet militariste (ushtarake), kombetare ekstreme, diskriminuese (dalluese), raciste, totalitariste, fondamentaliste dhe ksenofobe.
 * 12.	Të punojë për bashkëpunim dhe bashkerenditje me organizatat rinore shqiptare të cilat veprojnë jashtë kufijve adminstrative të Republikës së Shqipërisë.

Parlamenti Rinor
Me mbështetjen e UNICEF parlamentet rinore kryejnë veprimtarine e tyre në të 12 prefekturat e vendit. Ata përfaqësojnë zërin e të rinjve në jetën politike shqiptare dhe frymëzojnë të rinjtë të besojnë e të marrin pjesë aktivisht në demokraci. 200 palamentarë të rinj, 14-18 vjeç, të zgjedhur në mënyrë demokratike marrin pjesë në këto asamble (mbledhje,grupe) përfaqësuese.

Ata përgatitin programet e veprimit të rinisë, mësojnë rreth çështjeve qytetare nëpërmjet partneritetit të tyre me të zgjedhurit e rritur, paraqesin plane veprimi tek pushteti vendor dhe drejtojnë programe edukimi për bashkëmoshatarët.